Гія Гурамавіч Панчулідзэ

Гія Гурамавіч Панчулідзэ (; нар. , , Грузінская ССР) — грузінскі савецкі футбаліст, пазней — беларускі футбольны трэнер.

 Біяграфія 
Бацька, Гурам Панчулідзэ, працаваў на аўтазаводзе ў Кутаісі, дзе выпускалі савецкія велікагрузы «Калхіда».

У восьмым класе пачаў трэніравацца разам з дарослымі футбалістамі, гуляў за каманду свайго раёна.

Вучыўся ў Кутаіскім педагагічным інстытуце, які скончыў у 1986 годзе. Майстар спорту СССР.

Ажаніўся з беларускай, з якой пазнаёміўся падчас футбольнай камандзіроўкі ў БеларусьМячик… над колыбелью . Пасля распаду СССР пераехаў жыць на радзіму жонкі і асеў у Мар’інай Горцы.

 Кар’ера 

 Клубная 
Гуляў у кутаіскім «Тарпеда» (1981—1983), якое выступала ў Вышэйшай і Першай лігах чэмпіянату СССР. Пасля сыходу з «Тарпеда» выступаў за «Лакаматыў» Самтрэдыя (1983), «Мешахтэ» Ткібулі (1984—1986), у якім завяршыў кар’еру іграка.

 Трэнерская 
З 2000 года працуе ў Пухавіцкай ДЮСШ трэнерам па футболе. У 2008 годзе выхаванцы Гіі Панчулідзэ 1994 года нараджэння сталі пераможцамі першынства Мінскай вобласці па футболе.

У 2015 годзе, калі мар’інагорская «Вікторыя» пасля доўгага перапынку заявілася ў Другую лігу чэмпіянату Беларусі, Гія Панчулідзэ стаў асістэнтам галоўнага трэнера Васіля Матусевіча, а ў 2016 годзе ўзначальваў каманду.

 Дасягненні 

 Трэнерскія 
 Уладальнік Кубка Мінскай вобласці (1): 2015

 Крыніцы 

 Спасылкі 

 Старонка на сайце Пухавіцкай ДЮСШ  
 Прадстаўленне «Вікторыі» да сезону 2016  
 Мячик… над колыбелью  

Катэгорыя:Футбалісты СССР
Катэгорыя:Ігракі ФК Мешахтэ Ткібулі
Катэгорыя:Ігракі ФК Самтрэдыя
Катэгорыя:Ігракі ФК Тарпеда Кутаісі
Катэгорыя:Футбольныя трэнеры Беларусі
Катэгорыя:Трэнеры ФК Вікторыя Мар’іна Горка
Катэгорыя:Майстры спорту СССР
Катэгорыя:Пухавіцкая ДЮСШ